section_heading: Znanost i nastava
paragraph_text: Jugo dugi niz godina izvodi nastavu na stručnim i sveučilišnim studijima na veleučilištima i sveučilištima gdje vodi kolegije iz odnosa s javnošću, strateškog komuniciranja i kriznog komuniciranja. Od 2007. do 2013. predavao je na preddiplomskom i diplomskom studiju novinarstva Fakulteta političkih znanosti u Zagrebu. Danas na Fakultetu političkih znanosti izvodi nastavu na specijalističkom poslijediplomskom studiju Odnosi javnošću.<ref> Na Odjelu za komunikologiju Sveučilišta u Dubrovniku vodi kolegij Strategije odnosa s javnošću. Do 2022. godine izvodio je nastavu na preddiplomskom studiju Odnosi s javnošću i interdisciplinarnom poslijediplomskom doktorskom studiju Filozofskog fakulteta Sveučilišta u Mostaru. Član je više uredništava i programskih odbora u znanstvenim časopisima i konferencijama, među kojima se ističu Communication Management Review,<ref> međunarodni znanstveni časopis kojem je pokretač i prvi glavni urednik te Communication Management Forum, međunarodna znanstvena konferencija kojoj je utemeljitelj i predsjednik programskog odbora.